text: नई दिल्ली। आगामी लोकसभा चुनावों की तैयारियों में कांग्रेस जोर-शोर से जुटी है। इसी सिलसिले में कांग्रेस के महासचिवों और राज्य प्रभारियों की दिल्ली में एक बैठक बुलाई गई है।राहुल की बहन और पार्टी महासचिव प्रियंका गांधी भी पहली बार इस बैठक में मौजूद हैं। इसके अलावा वरिष्ठ नेता मल्लिकार्जुन खड़गे, गुलाम नबी आजाद और ज्योतिरादित्य सिंधिया समेत बैठक में कई नेता मौजूद हैं।
  Delhi: Visuals from a meeting of Congress General Secretaries and State in charges at Congress office pic.twitter.com/0M8X9OePvV
  — ANI (@ANI) February 7, 2019
  आपको बता दें लोकसभा चुनाव को लेकर कांग्रेस अध्यक्ष राहुल गांधी ने 7 फरवरी को यह अहम बैठक बुलाई है। 9 फरवरी को वह स्टेट कांग्रेस कमिटियों के अध्यक्षों से मिलेंगे।बैठक में आम चुनाव की तैयारियों की समीक्षा की जाएगी। आम चुनाव में काफी कम समय शेष रह गए हैं।
  ये भी पढ़ें :-चुनाव से पहले योगी सरकार ने किया तीसरा बजट पेश
  जानकारी के मुताबिक इससे पहले बुधवार को प्रियंका गांधी ने महासचिव के रुप में अपना कामकाज संभाला था। प्रियंका गांधी जब पदभार संभालने के लिए पार्टी मुख्यालय पहुंचीं, तो उनके साथ सेल्फी लेने की होड़ मच गई। बुधवार को पार्टी मुख्यालय पहुंचकर उन्होंने अपने दफ्तर में कार्यकर्ताओं से मुलाकात की। उनके स्वागत के लिए तमाम पार्टी कार्यकर्ता पहले से मौजूद थे। प्रियंका ने कार्यकर्ताओं से उनका हाल-चाल भी पूछा।